
Dit artikel is gesjreve (of begos) in't Norbiks. Laes hie wie v'r mit de versjillende saorte Limburgs omgaon. 


De prehistoric is de periode die an de historie vaoraafgeet. Oet dae tied haant v'r geng sjrifteleke bronne en 
me besjtudeert de prehistorie dan ooch an de haand van materieel reste of artefacten. De archeologie is 
naeve de geologie, 'n vakgebeed dat de prehistorie oonderzeukt. 


De volgende sectie van dit artikel is gesjreve in't Mestreechs. 

Euver't exak indspunt en definitie vaan dees periood 
besteit hendeg vaol discussie. In ruim zin weurt de term 
gebruuk veur de historie die gans laank geleije is, 
allewel dat natuurlek e vaag begrip is. In princiep kin 
daan met de term de gans historie vaan de Eerd sinds 
haor oontstande weure gemeind, meh deks weurt es me 
euver prehistorie praot allein geriech op dat gedeilte 
vaan de historie sinds dat't leve oontstande is, of zelfs 
sinds dat de mins oontstande is. Es indspunt vaan de 
prehistorie weure in de kal ouch versjillende markante 
punte oet de historie gehanteerd, zoewie 't oontstande 
vaan de Europese cultuur, de geboorte vaan Christus, of 
'n aander markant gebaortenis zoewie de ierste gesjreve 
bron. 

De weitesjappelek en meis gengbaar definitie vaan de 
prehistorie is de periood oet de historie boevaan veer 
gein gesjreve bronne hobbe gevoonde, of dees bronne 
neet verstaon. Zoe ge'mterpreteerd is't umslaagpunt dat 
es indspunt vaan de prehistorie weurt gedefinieerd, dus 
't jaor vaan oersproonk vaan de aajdst bekende gesjreve 
bron die v'r verstaon. Dat gegeve, en daomet't ind vaan 
de prehistorie, kin evels per cultuur of gebeed versjille. 

Oet China en Egypte zien vaol awwer gesjreve bronne 
bekend es oet Europa; de Egyptische hierogliefe woorte euvereges pas in 1822 oontcieferd. Veur deen tied 
waor de Egyptische besjaoving dos prehistorie, vaanaof 1822 betaomp zie ziech bis de 'historie'. 

Paul Tournal bedach de term Pre-historique oersproonkelek um de voondste die heer in grotte in Zuid- 
Fraankied had gedaon te besjrieve. 't Woord woort in 1830 opgenomme in't Frans um de periood veur de 
oetvinding vaan't sjrif aon te duije en in 1851 door Daniel Wilson in't Ingels ge'introduceerd. 

Belaangrieke gebaortenisse in de prehistorie die de mins en zien gedraag hobbe veraanderd. 


■ 1,6 miljoen jaor veur Christus begos de mins't vuur te behierse 

■ 800.000 jaor veur Christus woort kannibalisme gei'ntroduceerd 

■ 650.000 jaor veur Christus begos me kleier te drage 

■ 600.000 jaor veur Christus woort doedsveriering gei'ntroduceerd 

